Βιάστηκαν μερικοί να με κοροϊδέψουν επειδή τόλμησα να πω στο κήρυγμά μου πως απόλυτα αξιόπιστος επιστήμονας, το όνομα του οποίου δυστυχώς δεν συγκράτησα, μου αποκάλυψε ότι δεν υπάρχουν άλλοι πλανήτες πλην του δικού μας.

Μα είναι ξεκάθαρο αγαπητό μου ποίμνιο. Σκεφτείτε το λίγο. Αν υπάρχουν πράγματι Σελήνη, Άρης, Κρόνος, κι όλες αυτές οι ψεύτικες μπάλες με τα ονόματα που επινόησαν κάποια σκοτεινά κέντρα εξουσίας, τότε γιατί δεν πήγε κι εκεί ο Σωτήρας μας, Ιησούς Χριστός;

Γιατί δεν επισκέφτηκε και τους υπόλοιπους πλανήτες, για ποιο λόγο δεν επέλεξε εξωγήινους μαθητές και δεν σταυρώθηκε και στην επιφάνεια του Άρη; Θέλετε να πείτε ότι ο Χριστός μας ήταν ρατσιστής και επέλεξε μόνο το ανθρώπινο είδος;

Ας σοβαρευτούμε. Αφού η Βίβλος αναφέρει μόνο τη Γη, μονάχα αυτή υπάρχει. Σύντομα θα αποκαλύψω και όσα ακόμη έχω μάθει από επιφανείς επιστήμονες. Το μόνο που μπορώ να πω προς το παρόν, είναι να μην έχετε καθόλου σίγουρο πως δεν μας ψεκάζουν όντως.

Η αλήθεια, σύντομα θα λάμψει.